Multkolora fruktokolombo

La Multkolora fruktokolombo (Ptilinopus perousii) konata ankaŭ kiel manuma en la Samoa lingvo, estas specio de birdo de la familio de Kolombedoj kaj genro Ptilinopus de ĉirkaŭ 50 fruktokolomboj, kiuj vivas en Sudorienta Azio kaj Oceanio. Ĝi vivas en insuloj de sudokcidento de Pacifika Oceano kie ĝi troviĝas en Fiĝioj, Samoo, kaj Tongo. Ilia natura habitato estas subtropikaj kaj tropikaj malsekaj arbaroj de malaltaj teroj. Nuntempe, la birdoj estas plej ofte trovebla en Fiĝioj kaj Tongo. Ĝi kutima manĝas alte en la kanopeo fruktojn kaj berojn, speciale banjanajn figojn. La nesto estas malgranda platformo el bastonetoj sur kiu la ino demetas unu blankan ovon.

 Aspekto
Ĝi estas malgranda kolombo, 23 cm longa. Plenkreskuloj pezas 90 g. La masklo estas ĉefe pale flav-blanka kun ruĝa krono kaj ruĝa strio tra la dorso. La ino estas ĉefe verda, pli malhela dorse kaj pli griza en la kapo kaj brusto. Ŝia krono estas ruĝa dum la subvostaj kovriloj estas ruĝa en Samoaj birdoj kaj flava en birdoj el Fiĝioj kaj Tongo.

Masklo de Ptilinopus perousii perousii estas pala malsupre kaj flava supre. Estas ankaŭ skarlataj bendo kaj krono. La ino ŝajne estas simila al la Purpurkrona fruktokolombo; tamen, ne estas flava bendo. Ili havas grizon malsupre kaj verdon supre. Ŝi nur havas skarlatan kronon malkiel la masklo.

 Taksonomio 
La multkolora fruktokolombo estas en la kolombeda familio kun la aliaj kolomboj. Ĝi estas fruktokolombo signifante, ke ĝi apartenas al genro Ptilinopus. Tamen, ĝi estas tre malproksima de la plej multaj aliaj kolomboj kaj havas neniujn proksimajn parencojn ĉar ĝi estas endemia de Sudpacifikaj insuloj. La du subspecioj estas Ptilinopus perousii mariae kaj P. p. perousii. La subspecio mariae troviĝas en Fiĝioj kaj Tongo. 

La ordinara nomo estas ĝusta: ĝi estas fakte multkolora kolombo kiu manĝas fruktojn. La Samoa nomo manuma signifas timidan birdon kaj devenas el la samoaj vortoj por birdo kaj honto. La latinlingva nomo devenas el kapitano Jean Francois de Galaup, grafo de la Pérouse, de la Franca Mararmeo, kiu esploris la Pacifikon.

 Distribuado kaj habitato 
Manuma estas trovita tra multaj insuloj kaj insularoj tra Polinezio kun gamo de 660 000 kvadrataj km."Many-coloured Fruit-dove (Ptilinopus perousii) - BirdLife species factsheet". datazone.birdlife.org. Alirita en 2021-07-16.  Ili plejofte troviĝas en Fiĝioj kaj Tongo. Ili povas esti trovitaj en subtropikaj kaj tropikaj larĝfoliaj arbaroj de malaltaj teroj. En ĉi tiuj arbaroj, ili troviĝas en la kanopeoj. Ili ankaŭ povas esti trovitaj en urbaj areoj. La fosilia teritorio de la manuma estas de antaŭ 0,12 milionoj da jaroj ĝis hodiaŭ, ekskluzive en la kvaternaro.

Referencoj

 Bibliografio 
 Watling, Dick (2001) A Guide to the Birds of Fiji & Western Polynesia, Environmental Consultants (Fiji), Suva.

 Eksteraj ligiloj 

Kategorio:Kolombedoj
Kategorio:Birdoj de Oceanio
Kategorio:Birdoj de Fiĝioj